section_heading: Pozadina
paragraph_text: Nastanak pjesme "Carousel" krije se iza prve probe između gitarista Toma DeLongea i basista Marka Hoppusa u kolovozu 1992. godine. Duo se, u DeLongeovoj garaži, upoznao preko Hoppusove sestre, Anne. Duo je tada satima vježbao pjesme koje je DeLonge napisao (koje su se nalazile u njegovoj crvenoj knjižici) i Hoppusove kompozicije. Pjesma je prvi put snimljena za treći demoalbum sastava, Buddha, koji je objavljen u siječnju 1994. godine na kazeti. Pjesma je ponovno snimljena, u nešto drugačijem aranžmanu, za debitantski studijski album sastava, Cheshire Cat, iz 1995. godine.